CELEX: 31986R3981
Language: el
Date: 1986-12-22 00:00:00
Title: Κανονισμός (ΕΟΚ) αριθ. 3981/86 της Επιτροπής της 22ας Δεκεμβρίου 1986 περί παρατάσεως της ισχύος των κανονισμών (ΕΟΚ) αριθ. 3044/79, (ΕΟΚ) αριθ. 1782/80, (ΕΟΚ) αριθ. 2295/82, (ΕΟΚ) αριθ. 3652/85, (ΕΟΚ) αριθ. 1769/86 και (ΕΟΚ) αριθ. 1791/86 και περί τροποποιήσεως του κανονισμού (ΕΟΚ) αριθ. 1782/80 περί του καθεστώτος κοινοτικής επιβλέψεως στο οποίο υπόκεινται οι εισαγωγές ορισμένων κλωστοϋφαντουργικών προϊόντων καταγωγής Μάλτας, Αιγύπτου και Τουρκίας

Avis juridique important

|

31986R3981

Κανονισμός (ΕΟΚ) αριθ. 3981/86 της Επιτροπής της 22ας Δεκεμβρίου 1986 περί παρατάσεως της ισχύος των κανονισμών (ΕΟΚ) αριθ. 3044/79, (ΕΟΚ) αριθ. 1782/80, (ΕΟΚ) αριθ. 2295/82, (ΕΟΚ) αριθ. 3652/85, (ΕΟΚ) αριθ. 1769/86 και (ΕΟΚ) αριθ. 1791/86 και περί τροποποιήσεως του κανονισμού (ΕΟΚ) αριθ. 1782/80 περί του καθεστώτος κοινοτικής επιβλέψεως στο οποίο υπόκεινται οι εισαγωγές ορισμένων κλωστοϋφαντουργικών προϊόντων καταγωγής Μάλτας, Αιγύπτου και Τουρκίας  

Επίσημη Εφημερίδα αριθ. L 370 της 30/12/1986 σ. 0025

***** ΚΑΝΟΝΙΣΜΟΣ (ΕΟΚ) αριθ. 3981/86 ΤΗΣ ΕΠΙΤΡΟΠΗΣ  της 22ας Δεκεμβρίου 1986  περί παρατάσεως της ισχύος των κανονισμών (ΕΟΚ) αριθ. 3044/79, (ΕΟΚ) αριθ. 1782/80, (ΕΟΚ) αριθ. 2295/82, (ΕΟΚ) αριθ. 3652/85, (ΕΟΚ) αριθ. 1769/86 και (ΕΟΚ) αριθ. 1791/86 και περί τροποποιήσεως του κανονισμού (ΕΟΚ) αριθ. 1782/80 περί του καθεστώτος κοινοτικής επιβλέψεως στο οποίο υπόκεινται οι εισαγωγές ορισμένων κλωστοϋφαντουργικών προϊόντων καταγωγής Μάλτας, Αιγύπτου και Τουρκίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος εισαγωγών (1), όπως τροποποιήθηκε από τον κανονισμό (ΕΟΚ) αριθ. 1243/86 (2), και ιδίως το άρθρο 10,  Ύστερα από διαβουλεύσεις στο πλαίσιο της συμβουλευτικής επιτροπής, που συνεστήθη με το άρθρο 5 του προαναφερόμενου κανονισμού.  Εκτιμώντας:  ότι, με τον κανονισμό (ΕΟΚ) αριθ. 2819/79 της 11ης Δεκεμβρίου 1979 (3), όπως τροποποιήθηκε τελευταία από τον κανονισμό (ΕΟΚ) αριθ. 3980/86 (4), η Επιτροπή υπέβαλε τις εισαγωγές ορισμένων κλωστοϋφαντουργικών προϊόντων καταγωγής ορισμένων τρίτων χωρών σε καθεστώς κοινοτικής επιβλέψεως·  ότι, με τον κανονισμό (ΕΟΚ) αριθ. 3044/79 (5), η Επιτροπή υπέβαλε τις εισαγωγές ορισμένων κλωστοϋφαντουργικών προϊόντων, καταγωγής Μάλτας, σε καθεστώς κοινοτικής επιβλέψεως·  ότι, με τον κανονισμό (ΕΟΚ) αριθ. 1782/80 (6), η Επιτροπή υπέβαλε τις εισαγωγές ορισμένων κλωστοϋφαντουργικών προϊόντων, καταγωγής Αιγύπτου, σε καθεστώς κοινοτικής επιβλέψεως·  ότι, με τους κανονισμούς (ΕΟΚ) αριθ. 2295/82 (7), όπως τροποποιήθηκε τελευταία από τον κανονισμό (ΕΟΚ) αριθ. 1241/85 (8), (ΕΟΚ) αριθ. 3652/85 (9), (ΕΟΚ) αριθ. 1769/86 (10) και (ΕΟΚ) αριθ. 1971/86 (11), η Επιτροπή υπέβαλε τις εισαγωγές ορισμένων κλωστοϋφαντουργικών προϊόντων, καταγωγής Τουρκίας, σε καθεστώς κοινοτικής επιβλέψεως·  ότι η ισχύς των κανονισμών αυτών λήγει στις 31 Δεκεμβρίου 1986 ·  ότι οι λόγοι που έχουν δικαιολογήσει την έκδοση αυτών των κανονισμών περί επιβλέψεως εξακολουθούν να υφίστανται και πρέπει οι εν λόγω κανονισμοί να εξακολουθήσουν να ισχύουν και να παραταθεί η ισχύς τους για μια συμπληρωματική περίοδο·  ότι πρέπει να καταστεί σαφές ότι οι διατάξεις του κανονισμού (ΕΟΚ) αριθ. 1782/80 εφαρμόζονται στα βαμβακερά νήματα (κατηγορία 1) καταγωγής Αιγύπτου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ισχύς του καθεστώτος κοινοτικής επιβλέψεως των εισαγωγών για ορισμένα κλωστοϋφαντουργικά προϊόντα, το οποίο θεσπίστηκε από τους κανονισμούς (ΕΟΚ) αριθ. 3044/79, (ΕΟΚ) αριθ. 1782/80, (ΕΟΚ) αριθ. 2295/82, (ΕΟΚ) αριθ. 3652/85, (ΕΟΚ) αριθ. 1769/86 και (ΕΟΚ) αριθ. 1971/86 παρατείνεται έως τις 31 Δεκεμβρίου 1987.  Άρθρο 2  Ο κανονισμός (ΕΟΚ) αριθ. 1782/80 τροποποιείται ως εξής:  1. Το άρθρο 1 αντικαθίσταται από το ακόλουθο κείμενο:  «Άρθρο 1  Με την επιφύλαξη των υπόλοιπων διατάξεων του κανονισμού (ΕΟΚ) αριθ. 2819/79, το έγγραφο εισαγωγής που αναφέρεται στο άρθρο 2 του εν λόγω κανονισμού θα χορηγείται ή θα θεωρείται για τα περιλαμβανόμενα στο παράρτημα Ι προϊόντα μόνον ύστερα από υποβολή άδειας εξαγωγής που εκδίδεται ή θεωρείται από τις αρμόδιες αιγυπτιακές αρχές (Cotton Textile Consolidation Fund) και δείγμα τους αναφέρεται στο παράρτημα ΙΙ.»  2. Το παράρτημα αντικαθίσταται με τα παραρτήματα Ι και ΙΙ του παρόντος κανονισμού.  Άρθρο 3  Ο παρών κανονισμός αρχίζει να ισχύει την 1η Ιανουαρίου 1987.  Εφαρμόζεται μέχρι τις 31 Δεκεμβρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Δεκεμβρίου 1986.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 35 της 9. 2. 1982, σ. 1.  (2) ΕΕ αριθ L 113 της 30. 4. 1986, σ. 1.  (3) ΕΕ αριθ. L 320 της 15. 12. 1979, σ. 9.  (4) Βλέπε σελίδα 21 της παρούσας Επίσημης Εφημερίδας.  (5) ΕΕ αριθ. L 343 της 31. 12. 1979, σ. 8.  (6) ΕΕ αριθ. L 174 της 9. 7. 1980, σ. 16.  (7) ΕΕ αριθ. L 245 της 20. 8. 1982, σ. 25.  (8) ΕΕ αριθ. L 129 της 15. 5. 1985, σ. 6.  (9) ΕΕ αριθ. L 348 της 24. 12. 1985, σ. 19.  (10) ΕΕ αριθ. L 153 της 7. 6. 1986, σ. 26.  (11) ΕΕ αριθ. L 170 της 27. 6. 1986, σ. 27.  ΠΑΡΑΡΤΗΜΑ Ι  1.2.3.4.5.6 //  //  //  //  //  //  // Κατη-  γορία   // Κλάση  του κοινού  δασμολογίου   // Κώδικας  ΝΙΜΕΧΕ  (1987)   // Περιγραφή εμπορευμάτων   // Μονάδες   // Τρίτες χώρες   //  //  //  //  //  //  //  //  //  //  //  //  // 1   // 55.05   // 55.05-13, 19, 21, 25, 27, 29, 33, 35, 37, 41, 45, 46, 48, 51, 53, 55, 57, 61, 65, 67, 69, 72, 78, 81, 83, 85, 87  // Νήματα από βαμβάκι μη συσκευασμένα για την λιανική πώληση  // τόνοι   // Αίγυπτος   //    //   //   //   //   //